Szolgáltatásaink határozott és határozatlan időtartamra is igényelhetőek, az ellátás típusától függően. Szakápolás és betegfelügyelet esetében min. 1 órás vizit igényelhető. Gyógytorna és gyógymasszázs szolgáltatások esetében min. 45 perc időtartamban rendelhetőek a szolgáltatásaink.
Az otthoni szakápolás keretében a díjmentesen nyújtott ellátás naponta egy, három órát meg nem haladó vizit. Egyszerre legfeljebb 14 vizit (napi 1) rendelhető, azonban ismételt orvosi vizsgálatot követően, új elrendelő lap alapján az első elrendeléstől számított 12 hónapon belül további három alkalommal, összesen 56 vizit mértékéig rendelhet el folyamatos ápolást a háziorvos, azzal, hogy ha napi többszöri látogatás szükséges, az akkor is csak egy vizitnek számít.
Ha a beteg állapota szükségessé teszi az 56 vizitet meghaladó ellátást, akkor a háziorvos, a Nemzeti Egészségbiztosítási Alapkezelő egyetértésével egyedileg meghatározott ápolási tevékenységekre további vizitszámot rendelhet el, ha a kapacitás a szolgáltatónál rendelkezésre áll. A NEAK közreműködését az otthoni szakápolást nyújtó szolgáltató kezdeményezi.